Инские белки

Инские белки, Иня таулары – Алтай тауларының Тікирек және Қоржынтау жоталары аралығындағы тау.

 Географиялық орны 
Шығыс Қазақстан облысы Глубокое ауданы жерінде, Ресейдің Алтай өлкесімен шектесетін тұсында орналасқан.

 Жер бедері 
Абсолюттік биіктігі 2232 м. Таудың солтүстік және оңтүстік беткейлері тік, жартасты келген. Шығыс бөлігі батысына қарағанда биіктеу. Оңтүстік беткейлерінен Белопорожная Уба(Ақ Үбі), солтүстігінен (Ресей аумағынан) Иня өзендері бастау алады.

 Геологиялық құрылымы 
Жер қыртысы негізінен палеозой шөгінділері мен метаморфты жыныстардан түзілген.

 Өсімдігі мен жануарлар дүниесі 
Беткейлері мен тау шатқалдарында қарағай, майқарағай, самырсын өседі. Төмендегі қайың, терек өскен орман алқабында итмұрын, қарақат, алаңқайларда кәдімгі тарғақ шөп, қоңырбас, т.б. шөптесіндер өседі. Жануарлардан аю, құну, марал, таутеке; құстардан саңырау құр, шіл, тоқылдақ, ұлар, т.б. мекендейді.Қазақ энциклопедиясы

 Дереккөздер 

Санат:Ресей таулары
Санат:Алтай
Санат:Глубокое ауданы таулары
Санат:Алтай өлкесі географиясы